పూలా ఆంథోనీ

ఆంథోనీ పూలా (జననం: 1961 నవంబరు 15) 2021 నుండి హైదరాబాద్ ఆర్చ్ బిషప్‌గా ఉన్న కాథలిక్ చర్చి భారతీయ పీఠాధిపతి. అతను 2008 నుండి 2020 వరకు కర్నూలు బిషప్‌గా ఉన్నాడు. బిషప్ కావడానికి ముందు, అతను కడప డయోసీస్ లో ఫాదర్ గా పనిచేశాడు.

2022 మే 29న, పోప్ ఫ్రాన్సిస్ ఆంథోనీ పూలాను ఆగస్టు 27న జరగనున్న కాన్‌స్టరీలో కార్డినల్‌గా చేస్తానని ప్రకటించాడు.  అతను దళిత కులంలో మొదటివాడు, కార్డినల్‌గా పేరు పొందిన తెలుగు జాతిలో మొదటివాడు.

 జీవిత చరిత్ర 
ఆంథోనీ పూలా 1961 నవంబరు 15న కర్నూలులోని పోలూరు లో జన్మించాడు. ఏడవ తరగతి తర్వాత తన పేదరికం వల్లన పాఠశాలను విడిచిపెట్టవలసి వచ్చినప్పుడు మిషనరీలు ఆయనపట్ల ఆసక్తి చూపించి, ఆయన పాఠశాల విద్యను కొనసాగించేందుకు సహాయం చేశారు. నూజ్విడ్ లోని మైనర్ సెమినరీకి హాజరైన తరువాత బెంగళూరులోని సెయింట్ పీటర్స్ పోంటిఫికల్ సెమినరీలో చదువుకున్నాడు. అతను 1992 ఫిబ్రవరి 20 న ఫాదర్ గా నియమితుడయ్యాడు, కడప డయోసీస్ లో చేరాడు.

అతను ఈ క్రింది స్థానాలను నిర్వహించాడు: 1992 నుండి 1993 వరకు సెయింట్ మేరీస్ కేథడ్రల్ పారిష్ మతగురువు, 1993 నుండి 1994 వరకు అమగంపల్లిలో పారిష్ మతగురువు, 1994 నుండి 1995 వరకు టేకుర్ పేటలో ఫాదర్, 1995 నుండి 2000 వరకు బద్వేల్ లో ఫాదర్, 2000 నుండి 2001 వరకు వీరపల్లిలో ఫాదర్. అతను ఆరోగ్య సంరక్షణలో మాస్టర్స్ డిగ్రీ కోసం చదువుకున్నాడు, చికాగోలోని లయోలా విశ్వవిద్యాలయంలో వేదాంతంలో కోర్సులు పూర్తిచేసాడు. అతను చికాగో ఆర్చి డయోసీస్ లోని సెయింట్ జెనీవీవ్ చర్చిలో కూడా పనిచేశాడు.

కడపలోని తన స్వగృహానికి తిరిగి వచ్చిన ఆయన 2004 నుంచి 2008 వరకు క్రిస్టియన్ ఫౌండేషన్ ఫర్ చిల్డ్రన్ అండ్ ఏజింగ్ కు డైరెక్టర్ గా పనిచేశాడు. డయోసీస్ కన్సల్టేటర్, ఎడ్యుకేషన్ సెక్రటరీ, స్కూల్స్ ఆఫ్ ది డయోసీస్ డిప్యూటీ అడ్మినిస్ట్రేటర్, స్పాన్సర్షిప్ ప్రోగ్రామ్ కోఆర్డినేటర్ గా కూడా పనిచేశాడు.

2008 ఫిబ్రవరి 8న, పోప్ బెనెడిక్ట్ XVI ఆయనను కర్నూలు బిషప్‌గా నియమించాడు.

2020 నవంబరు 19న పోప్ ఫ్రాన్సిస్ ఆయనను హైదరాబాద్ ఆర్చ్ బిషప్ గా నియమించాడు. అతను 2021 జనవరి 3న నియమితులయ్యాడు.

 మూలాలు 

 అదనపు మూలాలు 



 బాహ్య లింకులు 


వర్గం:జీవిస్తున్న ప్రజలు
వర్గం:1961 జననాలు
వర్గం:ఆంధ్ర ప్రదేశ్ కు చెందిన క్రైస్తవ మతపెద్దలు
వర్గం:తెలుగు ప్రజలు
వర్గం:క్రైస్తవ మతము
వర్గం:క్రైస్తవ ప్రచారకులు
వర్గం:క్రైస్తవ మత ప్రముఖులు